《登楼》
宋代·陈景元

思乡不可得，怅望倚高楼。一道黄河水，羞随白发流。

云霾失故渡，波恶断行舟。隔岸闻渔唱，萧萧起暮愁。

作者简介：宋建昌军南城人。道士。字太虚，号真靖，自称碧虚子。谓游天台遇鸿濛先生张无梦授秘术，神宗闻其名，召对天章阁，命设罗天大醮，累迁至右街副道篆，赐号真人。乞归庐山，行李百担皆经史。读书至老不倦，诗书画皆清婉可喜。卒年七十。著有《四升经集注》等。